Margareta Winberg syntes, at det hele var en lille smule underligt, da der dumpede en invitation til en middag hos den svenske miljøminister ind ad hendes brevsprække.

Men alt så rigtigt ud på invitationen, der stod hendes navn og hendes adresse på den, så hun begyndte at forberede sig, skriver Dagens Nyheter.

Den 67-årige pensionist deler navn med en tidligere svensk miljøminister, som skulle have været med til middagen.

Ved en fejl endte invitationen altså hos den forkerte Margareta Winberg, som selvfølgelig tog imod invitationen og mødte op hos den nuværende Miljøminister Lena Ek.

Når man er inviteret, er man inviteret

Da misforståelsen blev klar, ville Margareta Winberg ikke tage hjem.

- Når man er man er inviteret, så er man altså inviteret, sagde hun til den nuværende miljøminister.